Մեքենան ամեն ինչով ներդաշնակ էր, ամեն ինչում կատարյալ և գեղեցիկ, իսկ մարդիկ` կազմված միայն իրարամերժ հակասություններից: Թեոտոկոպուլիոսը սարսափով մտածեց, որ պայքարը սրում է այդ հակասությունները: Ակնթարթորեն նրա մտքով անցավ մարդկության ողջ պատմությունը, ու Դոմենիկոսը հաղթականորեն գոչեց. «Դեպի ե՛տ, Իսպանիա՛, միջնադա՛ր, հավատաքննության ծաղկում և բոլոր տեսակի հակասությունների բթացում՝ նորին մեծություն վախի անխախտ իշխանության ներքո»: